Yvette Parès

Yvette PARÈS (naskiĝis en Francio la 9-an de majo 1926informoj en retejo nouvelle-page-sante.com (), mortis la 28-an de julio 2010informoj en retejo souffledor.fr, ŝia antaŭa eldonejo ())  estis franca kuracistino. Laŭ eduko biologo, botanisto kaj medicinisto, ŝi aparte konatiĝis pro siaj sukcesoj en la traktado de lepro per tradiciaj, afrikaj kuraciloj. Ŝi studis medicinon en Liono, poste fake plustudis ĝis diplomo pri bakteriologio de la Bakteriologia Instituto de Liono, kaj daŭrigis per diplomigaj studoj pri natursciencoj en Montpellier kaj diplomo pri grunda mikrobiologio. Dum 32 jaroj, de 1960 ĝis 1992, ŝi estis kuracistino kaj esplorantino, ekde 1968 (kiam ŝi doktoriĝis) profesoro ĉe la Universitato de Dakaro, ĉefurbo de Senegalo, kaj ekde 1980 ĝis 2006 samtempe direktis la Tradician Hospitalon de Keur Massar, la plej loĝata urbodistrikto de la urbego Pikine, ankoraŭ antaŭ Dakaro la plej loĝata urbego de Senegalo.

Preskaŭ sian tutan vivon ŝi oferis al esploro kaj kuracado de lepro kaj pluaj malsanoj, kiuj decimas multe da ŝtatoj de Afriko. Ĉar okcidenta medicino pri lepro ne montriĝis tro efika, helpe de plej bonaj popolaj kuracistoj ŝi ekstudis tradician afrikan medicinon. Spite al ĉiuj malfacilaĵoj kaj komenca nekompreno ŝi sukcesis fondi prosperan malsanulejon en Senegalo, kaj donis altan renomon al la tradicia afrika medicino inter kuracistoj tutmonde en la kuracado interalie de lepro.

 En Esperanto aperis 
eta|dekstra|110ra
 La afrika medicino, mirige efika, eldonejo KAVA-PECH en 2006, aŭtobiografio de ŝi, tradukita el la franca fare de Jacques Roux
 recenzo "Kial la malestimo je la afrika medicino?" fare de Donald Broadribb en Monato 2007/02, p. 19, kaj
 plia recenzo "Biografio de bona samarianino" fare de Ranganayakulu Potturu en Esperanto)

 Recenza citaĵo 

 Eksteraj ligiloj 
 televida prezento de ŝi de 1983 en la ŝtata francia kanalo TF1 (konservita en Jutubo, )
 biografieto pri ŝi en la retejo de "ŝia" hospitalo  de Keur Massar ()

 Referencoj 

Kategorio:Francaj kuracistoj
Kategorio:Francaj biologoj
Kategorio:Senegalaj kuracistoj